pythainlp/thai-wiki-dataset-v4 huggingface dataset:
ยูเนียนแปซิฟิกเรลโรด

บริษัททางรถไฟยูเนียนแปซิฟิก หรือ ยูเนียนแปซิฟิกเรลโรด (เครื่องหมายรายงาน UP, UPP, UPY) เป็นบริษัทเดินรถไฟบรรทุกสินค้าชั้น I ที่มีรถจักร 8,300 คันและเดินรถบนเส้นทางกว่า ใน 23 รัฐทางตะวันตกของสหรัฐนับจากชิคาโกและนิวออร์ลีนส์ ยูเนียนแปซิฟิกเป็นบริษัททางรถไฟขนาดใหญ่เป็นอันดับสองในสหรัฐรองจากบีเอ็นเอสเอฟ โดยทั้งสองบริษัทนี้เป็นผู้ผูกขาดคู่ ในการให้บริการรถไฟบรรทุกสินค้าข้ามทวีปในภูมิภาคตะวันตก มิดเวสต์ และเวสต์เซาท์เซ็นทรัลของสหรัฐ
ก่อตั้งขึ้นเมื่อ ค.ศ.1862 ยูเนียนแปซิฟิกเรลโรด ดั้งเดิมเป็นส่วนหนึ่งของโครงการทางรถไฟข้ามทวีปสายแรก ภายหลังเป็นที่รู้จักในชื่อเส้นทางโอเวอร์แลนด์ ในศตวรรษต่อมาได้รวมกิจการกับมิสซูรีแปซิฟิกเรลโรด, เวสเทิร์นแปซิฟิกเรลโรด, มิสซูรี–แคนซัส–เท็กซัสเรลโรด และชิคาโก ร็อกไอแลนด์แอนด์แปซิฟิกเรลโรด ใน ค.ศ. 1995 ยูเนียนแปซิฟิกรวมกิจการกับบริษัทชิคาโกแอนด์นอร์ทเวสเทิร์นทรานสปอร์เทชัน ทำให้สามารถขยายเส้นทางเข้าไปถึงอัปเปอร์มิดเวสต์ได้สำเร็จ และใน ค.ศ. 1996 บริษัทได้รวมกิจการกับบริษัทเซาเทิร์นแปซิฟิกทรานสปอร์เทชัน ระบบยักษ์ใหญ่ที่เคยถูกดูดซับโดยเดนเวอร์แอนด์รีโอแกรนด์เวสเทิร์นเรลโรดมาก่อน บริษัทยูเนียนแปซิฟิกเรลโรด เป็นบริษัทหลักในการดำเนินงานของยูเนียนแปซิฟิกคอร์ปอเรชัน ซึ่งทั้งสองมีสำนักงานใหญ่อยู่ที่อาคารยูเนียนแปซิฟิกเซ็นเตอร์ ในโอมาฮา รัฐเนแบรสกา
ยูเนียนแปซิฟิกได้ประกาศแผนเข้าซื้อกิจการของนอร์ฟอล์กเซาเทิร์นเรลเวย์ในข้อตกลงมูลค่า 8.5 หมื่นล้านดอลลาร์ หากได้รับการอนุมัติจากหน่วยงานกำกับดูแล ข้อตกลงนี้จะสร้างเครือข่ายรถไฟข้ามทวีปเครือแรกในสหรัฐ
เกมล่าเกม (แฟรนไชส์)

เกมล่าเกม  เป็นสื่อแฟรนไชส์ของภาพยนตร์ชุดแนวผจญภัย, ดิสโทเปียและนิยายวิทยาศาสตร์ สร้างจากนวนิยายชุด "เกมล่าชีวิต" ของ ซูซาน คอลลินส์ ภาพยนตร์จัดจำหน่ายโดย ไลออนส์เกต ภาพยนตร์ประกอบด้วยนักแสดงนำจำนวนมาก ได้แก่ เจนนิเฟอร์ ลอว์เรนซ์ เป็น แคตนิส เอฟเวอร์ดีน, จอช ฮัทเชอร์สัน เป็น พีต้า เมลลาร์ก, เลียม เฮมส์เวิร์ท เป็น เกล ฮอว์ธอร์น, วูดดี แฮร์เรลสัน เป็น เฮย์มิทช์ อเบอร์นาที, เอลิซาเบท แบงส์ เป็น เอฟฟี ทรินเก็ต, สแตนลีย์ ทุชชี เป็น ซีซาร์ ฟลิกเกอร์แมน และ โดนัลด์ ซูเทอร์แลนด์ เป็น ประธานาธิบดีสโนว์ ในภาพยนตร์ย้อนอดีต ทอม บลายธ์ แสดงนำเป็น คอริโอลานัส สโนว์, ราเชล เซกเลอร์ เป็น ลูซี เกรย์ เบิร์ด, จอช อันเดรส ริเวรา เป็น เซจานัส พลินธ์, ฮันเตอร์ เชฟเฟอร์ เป็น ไทกริส สโนว์, ปีเตอร์ ดิงเคลจ เป็น คาสกา ไฮบัตทอม, ไวโอลา เดวิส เป็น ดร. โวลุมเนีย กอล และ เจสัน ชวาตซ์แมน เป็น ลูเครเชียส "ลักกี" ฟลิกเกอร์แมน
ภาพยนตร์สามเรื่องแรกทำสถิติในบ็อกซ์ออฟฟิศหลายรายการ "เกมล่าเกม" (2012) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดสำหรับภาพยนตร์ที่ไม่ใช่ภาคต่อ "แคชชิ่งไฟเออร์" (2013) ทำสถิติเป็นภาพยนตร์ที่เปิดตัวในวันหยุดสุดสัปดาห์ได้สูงที่สุดในเดือนพฤศจิกายน "ม็อกกิ้งเจย์ พาร์ท 1" (2014) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดใน ค.ศ. 2014 "ม็อกกิ้งเจย์ พาร์ท 2" (2015) ได้รับการยกย่องในเรื่องธีมและการแสดงของลอว์เรนซ์ ภาพยนตร์ย้อนอดีต "เดอะ ฮังเกอร์เกมส์ ปฐมบทเกมล่าเกม" (2023) ได้รับการวิจารณ์ที่หลากหลายและเปิดตัวในวันหยุดสุดสัปดาห์ได้ต่ำที่สุด ภาพยนตร์ทำเงินรวมกัน 3.3 พันล้านดอลลาร์สหรัฐ เป็นภาพยนตร์ชุดที่ทำเงินสูงสุดอันดับที่ 20
โยธาม

โยธาม (#เปลี่ยนทาง ;) เป็นกษัตริย์ลำดับที่ 11 ของราชอาณาจักรยูดาห์ และเป็นพระราชโอรสของอุสซียาห์และเยรูชาบุตรหญิงของศาโดก โยธามทรงมีพระชนมายุ 25 พรรษาเมื่อทรงขึ้นครองราย์ และพระองค์ครองราชย์เป็นเวลา 16 ปี เอ็ดวิน อาร์. ทีเลอ (Edwin R. Thiele) สรุปว่าช่วงต้นรัชสมัยของพระองค์เริ่มต้นด้วยการครองราชย์ร่วมกับพระบิดาซึ่งมีเวลานาน 11 ปี เนื่องจากอุสซียาห์พระบิดาทรงพระประชวรด้วยโรคเรื้อนหลังพระองค์เสด็จเข้าพระวิหารเพื่อจะทรงเผาเครื่องหอม โยธามจึงทรงขึ้นเป็นผู้ดูแลควบคุมสำนักพระราชวังและปกครองแผ่นดินในช่วงเวลานั้น (กล่าวคือเป็นผู้ครองราชย์ร่วม) ในขณะที่พระบิดาประทับในวังที่แยกต่างหากเนื่องจากทรงเป็นโรคเรื้อน 
วิลเลียม เอฟ. ออลไบรต์ (William F. Albright) ระบุช่วงรัชสมัยของโยธามเป็นช่วง 742-735 ปีก่อนคริสตกาล ทีเลอระบุช่วงที่ทรงครองราย์ร่วมกับอุสซียาห์เมื่อ 751/750 ปีก่อนคริสตกาล และช่วงรัชสมัยที่ทรงครองราย์พระองค์เดียวตั้งแต่ 740/39 ถึง 736/735 ปีก่อนคริสตกาลเมื่อพระองค์ถูกปลดจากตำแหน่งโดยกลุ่มสนับสนุนอัสซีเรียที่เห็นพ้องกับอาหัสพระโอรสของพระองค์ ทีเลอระบุปีที่โยธามสวรรคตเป็น 732/731 ปีก่อนคริสตกาล
พระวรสารนักบุญมัทธิวระบุพระนามของโยธามแห่งยูดาห์ในลำดับพงศ์ของพระเยซู นักโบราณคดี Nelson Glueck ค้นพบรอยประทับตราของกษัตริย์โยธามใกล้กับเมือง Eilat ในบริเวณใกล้เคียงกับเมือง Eilat ยังมี wadi (หุบเขาแม่น้ำ) ชื่อ "Yatam wadi"
การพิมพ์ผ้าแบบลูกกลิ้ง

การพิมพ์ผ้าแบบลูกกลิ้ง  เป็นเทคนิคการพิมพ์สิ่งทอที่จดสิทธิบัตรโดยทอมัส เบลล์ จากประเทศสกอตแลนด์ใน ค.ศ. 1783 โดยมีจุดประสงค์เพื่อลดต้นทุนการพิมพ์ด้วยแท่นพิมพ์ทองแดง  มีการใช้เทคนิคนี้ในโรงงานผ้าในเมืองแลงคาเชอร์เพื่อผลิตผ้าชุดผ้าฝ้ายมาตั้งแต่ทศวรรษ 1790 โดยส่วนใหญ่มักทำซ้ำในรูปแบบเอกรงค์ขนาดเล็กที่มีลักษณะเป็นลายทางและลวดลายจุดเล็ก ๆ ที่เรียกว่า "ลายพื้นเครื่องจักร" 
ต่อมาในทศวรรษ 1820 จากการปรับปรุงเทคโนโลยีส่งผลให้มีการพิมพ์แบบลูกกลิ้งในรูปแบบสีสดใสและเข้มข้นที่ซับซ้อนมากขึ้น โดยสีแดงตุรกี (Turkey red) และสีเหลืองโครเมียม (Chrome yellow) จะได้รับความนิยมเป็นพิเศษ
การพิมพ์แบบลูกกลิ้งเข้ามาแทนที่การพิมพ์ผ้าแบบบล็อกไม้  แบบเก่าในประเทศอุตสาหกรรม จนกระทั่งกลางคริสต์ศตวรรษที่ 19 การพิมพ์ผ้าแบบบล็อกไม้จึงเริ่มกลับมาอีกครั้งโดยวิลเลียม มอร์ริส
เฮเซคียาห์

เฮเซคียาห์  หรือ Ezekias (ประสูติ ป. 741 ปีก่อนคริสตกาล, ครองราชย์พระองค์เดียว ป. 716/15–687/86 ปีก่อนคริสตกาล) เป็นกษัตริย์ลำดับที่ 13 ของราชอาณาจักรยูดาห์ตามคัมภีร์ฮีบรู และเป็นพระราชโอรสของอาหัส
ในเรื่องเล่าของคัมภีร์ไบเบิล เฮเซคียาห์ทรงเป็นประจักษ์พยานถึงการล่มสลายของราชอาณาจักรอิสราเอลเหนือโดยการบุกยึดของจักรวรรดิอัสซีเรียใหม่ภายใต้การปกครองของกษัตริย์ซาร์กอนเมื่อประมาณ 722 ปีก่อนคริสตกาล และทรงเป็นกษัตริย์ของยูดาห์ในช่วงการล้อมเยรูซาเล็มโดยอัสซีเรียภายใต้การนำของกษัตริย์เซนนาเคอริบเมื่อ 701 ปีก่อนคริสตกาล
เฮเซคียาห์ทรงริเริ่มการปฏิรูปศาสนาอย่างครอบคลุม รวมไปถึงออกพระราชกฤษฎีกาอันเข้มงวดที่ให้นับถือพระยาห์เวห์เป็นพระเจ้าพระองค์เดียว และห้ามการเคารพพระเจ้าองค์อื่นในพระวิหารแรก พระองค์ยังถือว่าเป็นกษัตริย์ผู้ชอบธรรมเป็นอย่างสูงทั้งในหนังสือพงศ์กษัตริย์ ฉบับที่ 2 และหนังสือพงศาวดาร ฉบับที่ 2 พระองค์ยังเป็นหนึ่งในกษัตริย์แห่งยูดาห์ที่มีความโดดเด่นที่ได้รับการกล่าวถึงในคัมภีร์ไบเบิล และเป็นหนึ่งในกษัตริย์ที่ได้รับการกล่าวถึงในลำดับพงศ์ของพระเยซูในพระวรสารนักบุญมัทธิว ใน ระบุว่า "ในบรรดาพระราชาแห่งยูดาห์ต่อจากพระองค์มา หรือในบรรดาผู้อยู่ก่อนพระองค์ ไม่มีผู้ใดเหมือนพระองค์" อิสยาห์และมีคาห์เผยพระวจนะในรัชสมัยของพระองค์
เฮฟซีบาห์

เฮฟซีบาห์ (หรือ ; ฮีบรู: <templatestyles src="Script/styles_hebrew.css" />חֶפְצִי־בָהּ‎,  "ḥefṣī-vah",  "ḥep̄ṣī-ḇāh", "ความปีติยินดีของเราอยู่ในเธอ") เป็นบุคคลในหนังสือพงศ์กษัตริย์ในคัมภีร์ไบเบิล เป็นพระมเหสีของเฮเซคียาห์กษัตริย์แห่งยูดาห์ (ครองราชย์ ป. 715 และ 686 ปีก่อนคริสตกาล) และเป็นพระมารดาของกษัตริย์มนัสเสห์แห่งยูดาห์ (ครองราชย์ ป. 687–643 ปีก่อนคริสตกาล)
บันทึกในคัมภีร์ไบเบิลและวรรณกรรมรับบี.
เฮฟซีบาห์ปรากฏใน 2 พงศ์กษัตริย์ 21:1 ส่วนในวรรณกรรมรับบีระบุว่าอิสยาห์เป็นตาของมนัสเสห์
ขื่อเชิงสัญลักษณ์.
ชื่อเฮฟซีบาห์ยังใช้เป็นชื่อเชิงสัญลักษณ์ของศิโยนหลังการฟื้นฟูเพื่อความทรงปีติยินดีของพระยาห์เวห์ในอิสยาห์ 62:4
รู้ใจประกันภัย

บริษัท รู้ใจประกันภัย จำกัด (มหาชน) เป็นบริษัทที่ประกอบการธุรกิจประกันภัยในประเทศไทย โดยเน้นที่การประกันภัยรถยนต์ ก่อตั้งขึ้นเมื่อวันที่ 11 กุมภาพันธ์ พ.ศ. 2491 ภายใต้ชื่อ บริษัท คลังสินค้าแม่น้ำประกันภัย จำกัด โดยมีผู้ก่อตั้ง รวม 7 คนนำโดยพระยาโทณวณิกมนตรี (วิสุทธิ์ โทณวณิก) ประกอบธุรกิจประกันวินาศภัยทุกประเภท ต่อมาในปี พ.ศ. 2537 กลุ่มของธนาคารนครหลวงไทย จำกัด (มหาชน) ในฐานะผู้ถือหุ้นรายใหญ่ของบริษัทได้เปลี่ยนชื่อบริษัทเป็น บริษัท สยามซิตี้อินชัวรันส์ จำกัด ก่อนจะเปลี่ยนชื่อเป็น บริษัท สยามซิตี้ประกันภัย จำกัด ในปี พ.ศ. 2547 
ต่อมาบริษัท สยามซิตี้ประกันภัย จำกัด ได้ถูกซื้อกิจการโดยกลุ่มบริษัท เอฟดับบลิวดี ฮ่องกง และได้เปลี่ยนชื่อเป็น บริษัท เอฟดับบลิวดีประกันภัย จำกัด (มหาชน) ในปี 2562 และต่อมาในปี พ.ศ. 2565 กลุ่มบริษัท รู้ใจ ได้ตกลงเข้าซื้อกิจการ บริษัท เอฟดับบลิวดีประกันภัย จำกัด (มหาชน) จากกลุ่มโบลท์เทค และได้เปลี่ยนชื่อใหม่เป็น บริษัท รู้ใจประกันภัย จำกัด (มหาชน)
กลุ่มบริษัทรู้ใจ ได้เข้าซื้อกิจการบริษัท ไลฟ์แพล (Lifepal) ซึ่งเป็นตัวแทนจำหน่ายประกันภัยออนไลน์ในอินโดนีเซียในปี พ.ศ. 2567 และได้เข้าซื้อกิจการบริษัท ไดเร็ค เอเชีย (ประเทศไทย) จำกัด ในปีเดียวกัน
อีซูซุ ฟอร์เวิร์ด

อีซูซุ ฟอร์เวิร์ด  หรือที่รู้จักในชื่อ Isuzu F-Series เป็นรถบรรทุกเพื่อการพาณิชย์ขนาดกลางที่ผลิตโดยอีซูซุมาตั้งแต่ปี พ.ศ. 2513 โดยสืบทอดมาจากรุ่น TY ซึ่งทำหน้าที่ในตลาดประเภทเดียวกันมาก่อน รถบรรทุกทุกรุ่นเป็นแบบห้องโดยสารเหนือเครื่องยนต์ (cab over engine) และห้องโดยสารเป็นแบบประกอบสำเร็จจากโรงงาน เครื่องยนต์ส่วนใหญ่เป็นเครื่องยนต์ดีเซล แต่บางตลาดก็มีรุ่นที่ใช้แก๊ส CNG ด้วย มีตัวเลือกห้องโดยสาร เครื่องยนต์ ระบบขับเคลื่อน 4 ล้อ หรือ 2 ล้อ ให้เลือกตามความต้องการของแต่ละตลาด แม้ว่าโรงงานหลักของอีซูซุจะอยู่ที่ประเทศญี่ปุ่น แต่รถบรรทุกเหล่านี้มีการประกอบในหลายประเทศทั่วโลก
รถขนาดกลางและใหญ่ของอีซูซุ ฟอร์เวิร์ดส่วนใหญ่จะสังเกตได้ง่ายจากโลโก้ "Forward" ที่ติดอยู่ด้านหน้า แต่โลโก้อีซูซุแบบปกติ จะติดอยู่ที่ด้านหลัง 
อีซูซุ ฟอร์เวิร์ด เป็นหนึ่งในรถบรรทุกเชิงพาณิชย์ที่กองกำลังป้องกันตนเองภาคพื้นดินญี่ปุ่น (Japan Ground Self-Defense Force) เลือกใช้สำหรับภารกิจแนวหลัง
โอ้ละหนอ I Love เมืองไทย

โอ้ละหนอ I Love เมืองไทย เป็นรายการโทรทัศน์ไทยประเภทปกิณกะเกมโชว์แข่งขันร้องเพลงภาษาไทยโดยชาวต่างประเทศ และประชาสัมพันธ์การท่องเที่ยวในประเทศไทย ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้รับการสนับสนุนจากการท่องเที่ยวแห่งประเทศไทย ดำเนินรายการโดย ซี - ศิวัฒน์ โชติชัยชรินทร์ ออกอากาศทุกวันพุธ เวลา 20:15 น. ทางช่องเวิร์คพอยท์ และเป็นรายการแรกของเวิร์คพอยท์ที่เผยแพร่ย้อนหลังทางเน็ตฟลิกซ์ เริ่มออกอากาศครั้งแรกเมื่อวันที่ 17 กรกฎาคม พ.ศ. 2567 ต่อจากรายการ Genwit อัจฉริยะพันธุ์ใหม่
รูปแบบรายการ.
ในแต่ละสัปดาห์ จะมีคณะกรรมการจำนวน 6-8 คน มาร่วมตัดสินการแข่งขัน โดยจะให้ตัวแทนของคณะกรรมการ 1 คน กดสุ่มเลือกผู้เข้าแข่งขันชาวต่างประเทศจำนวน 3 คน จาก 3 สัญชาติ ให้ขึ้นมาแข่งขันร้องเพลงภาษาไทยทุกแนวเพลง เช่น เพลงไทยเดิม เพลงไทยสากล เพลงลูกทุ่ง เพลงเพื่อชีวิต เป็นต้น และบอกเล่าเรื่องราวความประทับใจเกี่ยวกับประเทศไทย หลังจากทั้ง 3 คนร้องเพลงจบแล้ว คณะกรรมการทั้งหมดรวมถึงผู้ชมในสตูดิโอจะร่วมกันตัดสิน และจะมีการประกาศผลอันดับที่ 1-3 ในช่วงท้ายรายการ โดยอันดับที่ 1 หรือผู้ชนะประจำสัปดาห์ จะได้รับรางวัลจากการท่องเที่ยวแห่งประเทศไทย เป็นแพ็กเกจเข้าพักในโรงแรมต่าง ๆ ที่มีคุณภาพ ผ่านมาตรฐานรางวัลอุตสาหกรรมท่องเที่ยวไทย เป็นเวลา 3 วัน 2 คืน
เหมียวน้อยคอยรัก

เหมียวน้อยคอยรัก (; โรมาจิ: "Nakitai Watashi wa Neko o Kaburu"; #เปลี่ยนทาง) เป็นภาพยนตร์อนิเมะแนวโรแมนติก,แฟนตาซี ปี 2020 ผลิตโดยสตูดิโอโคโลริโด, โตโฮแอนิเมชั่น, และทวิน เอนจิน กำกับโดยจุนอิจิ ซาโตะ และโทโมตากะ ชิบายามะ (โดยเป็นงานกำกับภาพยนตร์ครั้งแรกของชิบายามะ) ภาพยนตร์เรื่องนี้ได้ฉายทางเน็ตฟลิกซ์เป็นภาษาญี่ปุ่นเมื่อวันที่ 18 มิถุนายน ค.ศ. 2020 ได้นักแสดงชื่อดังอย่าง มิไร ชิดะ, นาสึกิ ฮานาเอะ, มินาโกะ โคโตบุกิ, สึซึมุ ชิบะ, อายาโกะ คาวาซูมิ, ซายากะ โอฮาระ, ไดสุเกะ นามิคาว่า, ฮิโรอากิ โอกิ และโคอิจิ ยามาเดระ มาร่วมให้เสียงพากย์ 
เดิมทีฉบับพากย์ภาษาอังกฤษมีกำหนดฉายพร้อมกันกับฉบับพากย์ภาษาญี่ปุ่น แต่กลับล่าช้าออกไปจนถึงวันที่ 28 มิถุนายน 2020 โดยฉายผ่านแพลตฟอร์มเน็ตฟลิกซ์
เรื่องย่อ.
มิโยะ ซาซากิ เด็กสาววัย 14 ปี ที่อาศัยอยู่ในเมืองโทโกนาเมะ จังหวัดไอจิ เธอและคาโอรุ แม่เลี้ยงของเธอมีความสัมพันธ์ที่ไม่ราบรื่น เธอหลงรัก เคนโตะ ฮิโนเดะ เพื่อนร่วมชั้นหนุ่มหล่อมาโดยตลอด แต่ความรู้สึกของเธอนั้นไม่ได้รับการตอบรับ วันหนึ่ง เธอได้รับหน้ากากวิเศษที่ทำให้เธอกลายร่างเป็นแมวได้ ในรูปร่างแมวที่ชื่อว่า "ทาโร่" เธอสามารถเข้าใกล้และใช้เวลาอยู่กับเคนโตะได้มากขึ้น เคนโตะรักและดูแลทาโร่อย่างดี แต่เมื่อเวลาผ่านไป มุเกะเริ่มพบว่าการใช้ชีวิตเป็นแมวทำให้เธอเริ่มสูญเสียความเป็นตัวเอง และเธอต้องเลือกว่าจะอยู่ในร่างแมวต่อไปหรือเผชิญหน้ากับความรู้สึกที่แท้จริงในฐานะมนุษย์
การผลิต.
ภาพยนตร์แอนิเมชันโดยStudio Colorido และภาพยนตร์นี้มีเนื้อเรื่องต้นฉบับที่สร้างขึ้นโดย มาริ โอคาดะ ภาพยนตร์นี้เกิดขึ้นในเมืองโทโกนาเมะ ประเทศญี่ปุ่น เนื่องจากผู้กำกับ โทโมทากะ ชิบายามะ เติบโตที่นั่น ฉากหลาย ๆ ฉากในภาพยนตร์ถูกถ่ายทอดจากสถานที่จริงในเมืองโดยตรง
เพลงธีมเปิด "Ghost in a Flower" (花に亡霊, Hana ni Bōrei) เพลงแทรก "Night Journey" (夜行, Yakō) และธีมปิด "Liar" (嘘月, Uso Tsuki) ขับร้องโดยกลุ่มดนตรีร็อกญี่ปุ่นโยรูชิกะ
มังงะ.
การประกาศดัดแปลงมังงะเกิดขึ้นในเดือนพฤษภาคม พ.ศ. 2563 และเล่มแรกได้วางจำหน่ายเมื่อวันที่ 10 มิถุนายน พ.ศ. 2563 จบลงที่บทที่ 13 ในวันที่ 12 มีนาคม พ.ศ. 2564
เข้าฉาย.
ภาพยนตร์มีกำหนดฉายในโรงภาพยนตร์ญี่ปุ่นในวันที่ 5 มิถุนายน พ.ศ. 2563 ถูกเลื่อนฉายเพราะเนื่องจากการแพร่ระบาดของโรคโควิด-19 จากนั้นภาพยนตร์ถูกขายให้กับเน็ตฟลิกซ์ ซึ่งปล่อยให้รับชมในรูปแบบดิจิทัลเมื่อวันที่ 18 มิถุนายน พ.ศ. 2563 เมื่อวันที่ 18 กันยายน พ.ศ. 2563 ได้มีการประกาศว่าภาพยนตร์จะฉายในโรงภาพยนตร์ในญี่ปุ่นแบบจำกัดตลอดเดือนตุลาคม พ.ศ. 2563 ในญี่ปุ่นภาพยนตร์ได้วางจำหน่ายในรูปแผ่นบลูเรย์และดีวีดีเมื่อวันที่ 23 มิถุนายน พ.ศ. 2564
วัดจอมทองธรรมคุณ

วัดจอมทองธรรมคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 4 ไร่ 
วัดจอมทองธรรมคุณตั้งวัดเมื่อวันที่ 7 มกราคม พ.ศ. 2422 ชาวบ้านเรียกว่า วัดบ้านหนองเข็ง สร้างโดยหลวงพ่อพรมวิเศษ พร้อมบุตรหลานร่วมกับและชาวบ้านมีจิตศรัทธาสร้างวัด เดิมชื่อ วัดจอมทอง จนเมื่อ พ.ศ. 2486 ได้เปลี่ยนชื่อมาเป็น "วัดจอมทองธรรมคุณ" ได้รับพระราชทานวิสุงคามสีมาเมื่อ พ.ศ. 2430 เขตวิสุงคามสีมา กว้าง 4 เมตร ยาว 10 เมตร
วัดมีอาคารที่ขึ้นเป็นโบราณสถาน 1 รายการ คือ สิมเป็นอาคารรูปทรงสี่เหลี่ยมผืนผ้า ขนาดกว้าง 5.8 เมตร ยาว 8.5 เมตร ภายในเป็นอาคารขนาด 2 ห้อง มีทางเข้าเฉพาะด้านหน้าเพียงด้านเดียว และมีระเบียงโถงด้านหน้า 1 ห้อง ตกแต่งซุ้มด้านบนเป็นวงโค้ง หลังคาของเดิมมุงด้วยกระเบื้องดินขอ ภายในประดิษฐานพระพุทธรูปปูนปั้นศิลปะแบบพื้นบ้าน ด้านในเคยมีฮูปแต้ม (จิตรกรรมฝาผนัง) เรื่องราวเกี่ยวกับพุทธประวัติตอน ออกบวช รูปเทพพนม รูปหงส์ และรูปแม่พระธรณี ปัจจุบันทาสีทับหมดแล้ว
อาคารเสนาสนะอื่นประกอบด้วยอุโบสถ กว้าง 6 เมตร ยาว 8 เมตร สร้าง พ.ศ. 2466 เป็นอาคารก่ออิฐโบกปูนขาวผสมยางไม้ ศาลาการเปรียญเป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดหนองบัวลำภู หลังจากแยกตัวออกจากจังหวัดอุดรธานี เมื่อ พ.ศ. 2536 แต่เดิมพื้นที่ของจังหวัดหนองบัวลำภูคือเขตเลือกตั้งที่ 2 ของจังหวัดอุดรธานีในการเลือกตั้งเมื่อเดือนกันยายน พ.ศ. 2535 เขตเลือกตั้งที่ 2 นี้มีสมาชิกสภาผู้แทนราษฎรจำนวน 3 คน 
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดหนองบัวลำภูทั้งจังหวัด
Sanguisorba canadensis

Sanguisorba canadensis หรือ white burnet ("เบอร์นิตสีขาว") หรือที่เรียกว่า Canadian burnet ("เบอร์นิตแคนาดา") เป็นสปีชีส์ของพืชดอกในวงศ์กุหลาบ มีถิ่นกำเนิดในทวีปอเมริกาเหนือ พืชล้มลุกนี้มักจะเติบโตในบึง หนอง และข้างถนนตั้งแต่ลาบราดอร์ถึงจอร์เจีย มันสูง มีดอกสีขาวนวลเป็นช่อแหลมทรงกระบอก ออกดอกตั้งแต่ฤดูร้อนไปจนถึงฤดูใบไม้ร่วง
ใบของ "Sanguisorba officinalis" ("เกรตเบอร์นิต") และ "Sanguisorba minor" ("สลัดเบอร์นิต") ใบของมันต้องปรุงให้สุกก่อนจึงจะรับประทานได้ จึงจะลดความขมได้
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดยะลา พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
กาไฬ

กาไฬ  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา แบ่งออกเป็น 3 หมู่บ้านและมีประชากร 820 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา องค์การนอกภาครัฐว่าด้วยกัมพูชารายงานใน ค.ศ. 2006 ว่าอัตราการจำหน่ายที่ดินในกาไฬอยู่ในระดับปานกลาง
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดยะลา พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
อนุพันธ์สมมาตร

ในคณิตศาสตร์ อนุพันธ์สมมาตรเป็นการดำเนินการที่วางนัยทั่วไปกับอนุพันธ์สามัญ
นิยามว่า<math display="block">\lim_{h \to 0} \frac{f(x + h) - f(x - h)}{2h}</math>
นิพจน์ภายในลิมิตบางทีเรียกว่าผลหารผลต่างสมมาตร ฟังก์ชันที่หาอนุพันธ์สมมาตรได้ที่จุด "x" ถ้าอนุพันธ์สมมาตรหาค่าได้ที่จุดนั้น
ถ้าฟังก์ชันหาอนุพันธ์ได้ (ในความหมายทั้วไป) ที่จุดนั้น จุดนั้นก็จะหาอนุพันธ์สมมาตรได้ แต่ไม่จำเป็นจะเป็นจริงในทางกลับกัน ตัวอย่างค้านที่พบบ่อยคือฟังก์ชันค่าสัมบูรณ์ <math display="inline">f(x) = |x|</math> จะไม่สามารถหาอนุพันธ์ได้ที่ <math display="inline">x=0</math> แต่สามารถหาาอนุพันธ์สมมาตรได้ 0 สำหรับฟังก์ชันหาอนุพันธ์ได้ ผลหารผลต่างสมมาตรให้การประมาณทางตัวเลขของอนุพันธ์ได้ดีกว่าผลหารผลต่างปกติ
อนุพันธ์สมมาตร ณ จุด ๆ หนึ่งเท่ากับค่าเฉลี่ยเลขคณิตของอนุพันธ์ทางซ้ายและทางขวาที่จุดนั้น ถ้าหาค่าสองอย่างนั้นได้#เปลี่ยนทาง 
ทั้งทฤษฎีบทของโรลล์และทฤษฎีบทค่าเฉลี่ยไม่จำเป็นจะเป็นจริงสำหรับอนุพันธ์สมมาตร บางประพจน์ที่คล้ายกันแต่อ่อนกว่าได้รับการพิสูจน์
ตัวอย่าง.
ฟังก์ชันค่าสัมบูรณ์.
สำหรับฟังก์ชันค่าสัมบูรณ์ <math>f(x) = |x|</math> ใช้สัญกรณ์ <math>f_s(x)</math> สำหรับอนุพันธ์สมมาตร ที่ <math>x = 0</math> จะได้
 f_s(0)
&= \lim_{h \to 0}\frac{f(0 + h) - f(0 - h)}{2h} = \lim_{h \to 0}\frac{f(h) - f(-h)}{2h} \\
&= \lim_{h \to 0}\frac{2h} \\
&= \lim_{h \to 0}\frac{2h} \\
&= \lim_{h \to 0}\frac{0}{2h} = 0 \\
\end{align}</math>
ดังนั้นอนุพันธ์สมมาตรจึงหาค่าได้ที่ <math>x = 0</math> แล้ามีค่าเป็น 0 แม้ว่าอนุพันธ์สามัญจะหาค่าไม่ได้ที่จุดนั้นก็ตาม (เนื่องจากการหักมุมในกราฟที่ <math>x = 0</math>)
สังเกตว่าในตัวอย่างนี้ทั้งอนุพันธ์ทางซ้ายและทางขวาที่ 0 หาค่าได้เป็น -1 และ +1 ตามลำดับ ต่าเฉลี่ยจึงได้ 0 ตามที่คาดไว้
ฟังก์ชัน "x"−2.
สำหรับฟังก์ชัน <math>f(x) = 1/x^2</math> ที่ <math>x = 0</math> จะได้
f_s(0)
 = \lim_{h \to 0}\frac{f(h) - f(-h)}{2h} \\[1ex]
 = \lim_{h \to 0}\frac{0}{2h} = 0
\end{align}</math>
สำหรับฟังก์ชันนี้อนุพันธ์สมมาตรหาค่าได้ที่ <math>x = 0</math> ส่วนอนุพันธ์สามัญจะหาค่าไม่ได้ที่ <math>x = 0</math> เนื่องจากความไม่ต่อเนื่องในส่วนโค้งที่จุดนั้น นอกจากนี้ทั้งอนุพันธ์ทางซ้ายและทางขวาเป็นอนันต์ที่ 0 เป็นตัวอย่างของภาวะไม่ต่อเนื่องสำคัญ
ฟังก์ชันดิริชเลต์.
 1, & x\in\Q \\
 0, & x\in \R-\Q
\end{cases}</math>
สามารถหาอนุพันธ์สมมาตรได้ที่ทุก <math>x \in \Q</math> แต่ไม่สามารถหาอนุพันธ์สมมาตรได้ที่ <math>x \in \R-\Q</math> ใด ๆ หรือสามารถหาอนุพันธ์สมมาตรได้ที่จำนวนตรรกยะแต่ไม่ได้ทีจำนวนอตรรกยะ
การวางนัยทั่วไป.
แนวคิดนี้สามารถการวางนัยทั่วไปยังอนุพันธ์สมมาตรอันดับสูงอื่น ๆ และทั้งปริภูมิยุคลิด n-มิติ
อนุพันธ์สมมาตรอันดับสอง.
อนุพันธ์สมมาตรอันดับสองสามารถนิยามได้ดังนี้#เปลี่ยนทาง <math display="block">\lim_{h \to 0} \frac{f(x + h) - 2f(x) + f(x - h)}{h^2}</math>
 -1 & ,x < 0 \\
 0 & ,x = 0 \\
 1 & ,x > 0
\end{cases}</math>ฟังก์ชันเครื่องหมายไม่ต่อเนื่องที่ศูนย์ ดังนั้นอนุพันธ์สามัญอันดับสองสไหรับ <math>x = 0</math> จะหาค่าไม่ได้ แต่อนุพันธ์สมมาตรอันดับสองหาค่าได้สำหรับ <math>x = 0</math><math display="block">\lim_{h \to 0} \frac{\sgn(0 + h) - 2\sgn(0) + \sgn(0 - h)}{h^2} = \lim_{h \to 0} \frac{\sgn(h) - 2\cdot 0 + (-\sgn(h))}{h^2} = \lim_{h \to 0} \frac{0}{h^2} = 0.</math>
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดยะลา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดยะลา พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
ความสว่างแก่บรรดาประชาชาติ

ความสว่างแก่บรรดาประชาชาติ  เป็นคำศัพท์ที่มีมาจากผู้เผยพระวจนะอิสยาห์ ซึ่งบางคนเข้าใจว่าเพื่อแสดงถึงการแต่งตั้งวงศ์วานอิสราเอลในระดับสากลเพื่อเป็นที่ปรึกษาผู้ชี้นำทางจิตวิญญาณและศีลธรรมแก่คนทั้งโลก
จุดกำเนิด.
คำนี้มีจุดกำเนิดจากวรรคในหนังสืออิสยาห์:
"เราคือยาห์เวห์ เราเรียกเจ้ามาด้วยความชอบธรรม เราฉวยมือเจ้าและรักษาเจ้าไว้ เราให้เจ้าเป็นเหมือนพันธสัญญาแก่มนุษยชาติ และเป็นความสว่างแก่บรรดาประชาชาติ" อิสยาห์ 42:6 
"พระองค์ตรัสว่า "ซึ่งเจ้าจะเป็นผู้รับใช้ของเรา เพื่อจะยกเผ่าทั้งหลายของยาโคบขึ้น และเพื่อให้อิสราเอลที่เหลือกลับสู่สภาพดีนั้น ดูจะเป็นการเล็กน้อยเกินไป เราจะให้เจ้าเป็นความสว่างแก่บรรดาประชาชาติ เพื่อความรอดของเราจะไปถึงสุดปลายแผ่นดินโลก" " อิสยาห์ 49:6 
"และบรรดาประชาชาติจะมายังความสว่างของเจ้าและพวกพระราชามายังความสุกใสแห่งรุ่งอรุณของเจ้า" อิสยาห์ 60:3 
ในกรณีแรก Rashi ตีความ "บรรดาประชาชาติ" ว่าหมายถึงเผ่าอิสราเอล และไม่ได้หมายถึงคนต่างชาติ
ศาสนาคริสต์.
ในศาสนาคริสต์ พระเยซูทรงถือว่าคำเผยพระวจนะของอิสยาห์ได้กลายเป็นจริงด้วยการเผยแผ่ศาสนาคริสต์ไปทั่วโลกโดยนำความสว่างของวิวรณ์ไปสู่คนต่างชาติ 
ในพระวรสารนักบุญลูกา สิเมโอนเป็๋นชายชราชาวยิวผู้มีศรัทธาซึ่งพระเจ้าได้ทรงเผยว่าเขาจะยังไม่ตายก่อนที่จะได้พบกับพระเมสสิยาห์ เมือสิโมโอนเห็นพระกุมารเยซูในพระวิหาร สิเมโอนจึงเห็นว่าพระสัญญาได้ปรากฏเป็นจริงแล้ว คำพูดของสิเมโอนซึ่งต่อมารู้จักในชื่อ Nunc Dimittis ระบุว่าพระเยซูคือความสว่างแก่บรรดาประชาชาติตามที่อิสยาห์กล่าวไว้ สิเมโอนพูดว่า "ข้าแต่องค์เจ้านาย บัดนี้ขอทรงให้ทาสของพระองค์ไปเป็นสุข ตามพระดำรัสของพระองค์ เพราะว่าตาของข้าพระองค์ได้เห็นความรอดของพระองค์แล้ว ซึ่งพระองค์ทรงจัดเตรียมไว้ต่อหน้าชนชาติทั้งหลาย เป็นความสว่างที่ส่องแก่คนต่างชาติ และเป็นศักดิ์ศรีของพวกอิสราเอลชนชาติของพระองค์" ลูกา 2:29 -32
ในกิจการของอัครทูต เปาโลอัครทูตใช้คำเผยพระวจนะของอิสยาห์ในการเทศนาโดยประกาศว่าพระเยซูทรงเป็นพระเมสสิยาห์ กิจการ 13:47 กิจการ 26:23 เรื่องนี้เกี่ยวข้องกับการที่พระเยซูทรงระบุตัวพระองค์เองว่าเป็นความสว่างของโลกในพระวรสารนักบุญยอห์น ตรัสว่า "เราเป็นความสว่างของโลก คนที่ตามเรามาจะไม่ต้องเดินในความมืด แต่จะมีความสว่างแห่งชีวิต" ยอห์น 8:12
ลาวป็อป

ลาวป็อป หรือ แอล–ป็อป  เป็นแนวเพลงป็อปของชาวลาว
ประวัติศาสตร์.
เพลงป็อปลาวเริ่มก่อตัวขึ้นในช่วงปลายทศวรรษที่ 1980 ซึ่งเป็นช่วงเวลาที่ลาวเริ่มได้รับผลประโยชน์จากการเติบโตทางเศรษฐกิจที่ยั่งยืนมาจนถึงปัจจุบัน ก่อนการปฏิรูปโดยรัฐบาล อุตสาหกรรมบันเทิงถูกจำกัดอย่างมากเนื่องจากการเซ็นเซอร์ที่เข้มงวดและความยากจนที่กระจายไปทั่ว เป็นอุปสรรคต่อความรุ่งเรืองของวงการเพลง ช่วงทศวรรษที่ 1970 ถึงปลายทศวรรษที่ 1980 ประชาชนในลาวมีทางเลือกในการฟังเพลงอยู่เพียง 2 ประเภทหลัก ๆ คือ เพลงปฏิวัติ ที่ได้รับการสนับสนุนโดยรัฐบาลคอมมิวนิสต์และเพลงหมอลำ
ในช่วงต้นทศวรรษที่ 1990 วงการเพลงลาวเริ่มมีการพัฒนา มีการถือกำเนิดขึ้นของค่ายเพลงแห่งแรกในนครหลวงเวียงจันทน์ และการเกิดขึ้นของสถานบันเทิงที่มีการเล่นดนตรีสด อย่างไรก็ตาม ในช่วงแรก ค่ายเพลงเหล่านี้ยังมีเงินทุนน้อยและไม่สามารถโปรโมทศิลปินของพวกเขาได้มากนัก ในช่วงแรก ดนตรีพื้นบ้านของลาว ยังคงเป็นแนวเพลงที่ได้รับความนิยม แต่ต่อมาอิทธิพลจากต่างประเทศเช่น ดนตรีเคป็อปของเกาหลี ดนตรีเจป็อปของญี่ปุ่น และดนตรีไทยป็อปของไทยเริ่มมีบทบาทมากขึ้น ไม่เพียงแต่ในด้านแฟชั่นเท่านั้น แต่ยังรวมถึงในวงการดนตรีท้องถิ่นด้วย ในช่วงต้นทศวรรษที่ 2000 เพลงลาวป็อปได้รับความนิยมเพิ่มขึ้น เนื่องมาจากการเติบโตของค่ายเพลงในนครหลวงเวียงจันทน์ เช่น Lao–Pride Records, KPY Entertainment, Indee Records และ Muanson Media เพลงลาวป็อปได้รับการจับตามองในระดับภูมิภาคและระดับนานาชาติผ่านอเล็กซานดร้า ธิดาวัลย์ บุญช่วย นักร้องนักแสดงลูกครึ่งลาว–บัลแกเรีย ซึ่งได้รับการยกย่องให้เป็น "เจ้าหญิงแห่งวงการเพลงลาวป็อปคนแรก" ศิลปินลาวที่โด่งดังในหมู่วัยรุ่นลาวยุคใหม่ประกอบด้วย Cells, L.O.G., Overdance, Princess, Caramel, Pull–T Club, Super One, Genii, Xtreme, Dozo, Tik Keoprasert, MAY, Annita และ Aluna
ในกลางทศวรรษ 2000 วงการลาวป็อปได้รับประโยชน์อย่างมากจากการจัดงานดนตรีที่เพิ่มจำนวนมากขึ้นในประเทศ ยกตัวอย่างในปี 2008 มีการจัดงานประกาศรางวัล Lao Music Awards ขึ้นเป็นครั้งแรก ถ่ายทอดสดทางสถานีโทรทัศน์แห่งชาติลาว ในงานนี้ ได้มีการมอบรางวัลให้กับนักร้องเพลงลาวป็อป ร็อค และหมอลำที่ยอดเยี่ยมที่สุดในแต่ละสาขา
เพลงลาวป็อปในปัจจุบันมีความหลากหลาย โดยมีศูนย์กลางอยู่ที่นครหลวงเวียงจันทน์ นอกจากนี้ยังมีศิลปินจำนวนมากที่มาจากหลวงพระบาง
ความนิยม.
เพลงลาวป็อปเป็นที่นิยมในประเทศลาวและขยายตลาดไปยังประเทศเพื่อนบ้านในช่วงไม่กี่ปีที่ผ่านมา นอกจากนี้ลาวป็อปยังขยายฐานแฟนเพลงไปใน สหรัฐอเมริกา ฝรั่งเศส ไทย และแคนาดา
ภาพเหมือนตนเองของศิลปินกับบิดา

ภาพเหมือนตนเองของศิลปินกับบิดา เป็นภาพวาดสีน้ำมันบนผ้าใบโดย คอนสแตนซ์ เมเยอร์ แสดงภาพเธอและบิดาของเธอ ปีแยร์ และ (ด้านซ้าย) รูปปั้นครึ่งตัวของ ราฟาเอล ซึ่งบิดาของเธอกำลังชี้ไปที่รูปปั้นนั้นเพื่อเป็นตัวอย่างสำหรับเธอ จัดแสดงครั้งแรกในปี พ.ศ. 2344 ที่ นิทรรศการศิลปะแห่งปารีส ในชื่อ "ภาพเหมือนยืนของบิดาและบุตรสาวของเขา" ภาพนี้ถูกซื้อที่การประมูลที่ ซัทเทบีส์ นิวยอร์กในปี พ.ศ. 2532 ในราคา 120,000 ดอลลาร์สหรัฐ โดยเจ้าของปัจจุบันคือ Wadsworth Atheneum ซึ่งเป็นราคาสูงสุดที่ประมูลได้สำหรับศิลปินจนถึงเดือนมิถุนายน พ.ศ. 2566
สนามบินสระพรานนาค

สนามบินทหารบกสระพรานนาค  หรือ สนามบินสระพรานนาค หรือ ฐานบินสระพรานนาค เป็นฐานบินของกองสนามบิน ศูนย์การบินทหารบก กองทัพบกไทย ตั้งอยู่ภายในค่ายสมเด็จพระศรีนครินทรา ตำบลเขาพระงาม อำเภอเมืองลพบุรี แต่ตัวพื้นที่สนามบินตั้งอยู่ในตำบลห้วยโป่ง อำเภอโคกสำโรง จังหวัดลพบุรี 
ประวัติ.
สนามบินสระพรานนาค แต่เดิมคือสนามบินของโรงเรียนการบินทหารบก ก่อสร้างขึ้นเมื่อปี พ.ศ. 2510 หลังจากโรงเรียนการบินได้ย้ายที่ตั้งจากเดิมที่ใช้ฐานบินร่วมกันกับกองบินน้อยที่ 2 กองทัพอากาศ ณ ฐานบินโคกกระเทียม อำเภอเมือง จังหวัดลพบุรี โดยโรงเรียนการบินทหารบกได้ใช้งานสนามบินสระพรานนาคในการเรียนการสอนจนกระทั้งได้มีการแปรสภาพมาเป็นกรมการบินทหารบกในปี พ.ศ. 2515 และปรับสภาพเป็นศูนย์การบินทหารบกเมื่อวันที่ 2 กันยายน พ.ศ. 2520 และโรงเรียนการบินทหารบกขึ้นตรงต่อศูนย์การบินทหารบก ทำให้สนามบินสระพรานนาคอยู่ในความดูแลโดยตรงของศูนย์การบินทหารบก ประกอบไปด้วยอากาศยานสำหรับฝึกบินของโรงเรียนการบินและอากาศยานปฏิบัติการหน่วยต่าง ๆ ของกองทัพบกทั้งอากาศยานปีกตรึงและอากาศยานปีกหมุน ที่ใช้งานทั่วไปและติดอาวุธในการรบ
บทบาทและปฏิบัติการ.
กองทัพบกไทย.
สนามบินสระพรานนาค อยู่ในความดูแลของ กองสนามบิน ศูนย์การบินทหารบก ประกอบด้วยหน่วยปฏิบัติงานภายใน 3 หน่วยคือ แผนกบังคับการบิน แผนกบริการสนามบิน และแผนกยุทธการสนามบินและข่าวอากาศ 
สนามบินสระพรานนาคยังเป็นที่ตั้งของฐานบินหลักอากาศยานประจำการหลักของกองทัพบกไทย สังกัดกรมบิน แบ่งเป็นกองพันบินต่าง ๆ ดังนี้
นอกจากนี้ยังเป็นที่ตั้งของโรงเรียนการบินทหารบก ซึ่งเป็นโรงเรียนสำหรับฝึกหัดนักบินหลักของกองทัพบกไทย ทั้งแบบปีกตรึงและปีกหมุน
หน่วยในฐานบิน.
หน่วยบินที่วางกำลังในสนามบินสระพรานนาค ที่วางกำลังอยู่ในปัจจุบัน ประกอบไปด้วย
สิ่งอำนวยความสะดวก.
สนามบินสระพรานนาค ตั้งอยู่ภายในค่ายสมเด็จพระศรีนครินทรา ตำบลเขาพระงาม อำเภอเมืองลพบุรี จังหวัดลพบุรี ประกอบด้วยสิ่งอำนวยความสะดวกภายในสนามบิน ดังนี้ 
ลานบิน.
อากาศยานปีกตรึง.
สนามบินสระพรานนาค ประกอบไปด้วย 2 ทางวิ่ง ได้แก่
อากาศยานปีกหมุน.
สนามบินสระพรานนาค ประกอบไปด้วย 2 ทางวิ่งลานจอดเฮลิคอปเตอร์ ได้แก่
หน่วยบริการภาคพื้น.
สนามบินสระพรานนาค ประกอบด้วยยานยนต์บริการภาคพื้น ดังนี้
คนที่เหลืออยู่

คนที่เหลืออยู่  เป็นหัวข้อที่ได้รับการกล่าวถึงซ้ำตลอดคัมภีร์ฮีบรูและคัมภีร์ไบเบิลของศาสนาคริสต์ พจนานุกรม "Anchor Bible Dictionary" ให้ความหมายของของคำว่า "remnant" ว่า "สิ่งที่เหลืออยู่ของชุมชนหลังประสบมหันตภัย" ("What is left of a community after it undergoes a catastrophe") แนวคิดเกี่ยวกับ "คนที่เหลืออยู่" นำเสนอในคัมภีร์ฮีบรูและพันธสัญญาเดิมของศาสนาคริสต์ได้ชัดเจนกว่าในพันธสัญญาใหม่ของศาสนาคริสต์
การกล่าวถึงในคัมภีร์ไบเบิล.
คัมภีร์ฮีบรู.
ตามความในหนังสืออิสยาห์ "คนที่เหลืออยู่"  เป็นกลุ่มวงศ์วานอิสราเอลกลุ่มเล็ก ๆ ที่รอดชีวิตจากการบุกของกองทัพอัสซีเรียภายใต้การนำของทิกลัทปิเลเสอร์ที่ 3 (อิสยาห์ 10:20 -22) คนที่เหลืออยู่ได้รับพระสัญญาจากพระยาห์เวห์ว่าในวันหนึ่งพวกเขาจะได้รับการพากลับไปยังแผ่นดินแห่งพระสัญญา (อิสยาห์ 11:11 -16) อิสยาห์ใช้คำนี้อีกครั้งในช่วงการล้อมเยรูซา่เล็มของเซนนาเคอริบ (อิสยาห์ 37)
แนวคิดเรื่องคนที่เหลืออยู่ได้รับการยกมากล่าวถึงโดยผู้เผยพระวจนะคนอื่น ๆ อีกหลายคน ได้แก่ อาโมส มีคาห์ เยเรมีย์ และเศฟันยาห์ ในเยเรมีย์ 39–40 "คนจนที่ไม่มีสมบัติอะไร" ซึ่งยังคงอยู่ในยูดาห์ในขณะที่ประชาชนที่เหลือถูกกวาดต้อนไปอยู่บาบิโลน เรียกว่าเป็น "คนที่เหลืออยู่" วรรณกรรมในคัมภีร์ไบเบิลช่วงหลังการตกไปเป็นเชลย (เอสราห์–เนหะมีย์, ฮักกัย และเศคาริยาห์) กล่าวถึงอย่างสม่ำเสมอว่าเหล่าชาวยิวที่กลับมาจากการตกเป็นเชลยในบาบิโลนเป็นคนที่เหลืออยู่
พันธสัญญาใหม่.
วรรคในพันธสัญญาใหม่ที่กล่าวถึง "คนที่เหลืออยู่"  ได้แก่ โรม 11:5V และ วิวรณ์ 12:17 ("และพญานาคก็โกรธแค้นหญิงนั้น มันจึงออกไปทำสงครามกับพงศ์พันธุ์ที่เหลืออยู่ของนาง คือคนทั้งหลายที่รักษาพระบัญญัติของพระเจ้าและยึดถือคำพยานของพระเยซู")
ปรัชญา (ซัลวาตอร์ โรซา)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ปรัชญา เป็นภาพเขียนสีน้ำมันบนผ้าใบเป็นภาพเหมือนของซัลวาตอร์ โรซา จิตรกรยุคบารอกชาวอิตาลี ซึ่งที่เป็นที่รู้จักจากภาพทิวทัศน์ในจินตนาการ ภาพวาดนี้มักถูกตีความว่าเป็นการเปรียบเทียบปรัชญาเป็นบุคลาธิษฐาน วาดขึ้น ป. 1645 และเป็นสมบัติของหอศิลป์แห่งชาติ ในลอนดอนตั้งแต่ปี 1933
ภาพวาดนี้มีขนาด 116.3 × 94 เซนติเมตร (45.8 × 37.0 นิ้ว) โรซาวาดภาพตัวเองแบบครึ่งตัว โดยสวมหมวกนักปราชญ์สีดำบนเส้นผมยาวรุงรัง กับฉากหลังเป็นท้องฟ้าสีเทายามพายุ มุมมองของภาพอยู่ต่ำกว่าผู้ถูกวาด ซึ่งมองลงมาที่ผู้ชมด้วยสีหน้าเคร่งขรึม ด้านขวาของใบหน้าที่ยังไม่ได้โกนหนวดมีเงามืดเน้นให้เห็นจมูกยาวแหลม มือซ้ายของเขาถือชุดคลุมให้ปิด โดยมีปกเสื้อเชิ้ตสีขาวปรากฏที่คอ และมือขวาถือแผ่นป้ายที่มีจารึกภาษาละติน ซึ่งอาจแปลว่า "จงเงียบ เว้นแต่คำพูดของเจ้าจะดีกว่าความเงียบ" หรือ "จงเงียบ หรือกล่าวบางสิ่งที่ดีกว่าความเงียบ" ภาษาละตินนี้มาจาก "Anthologia" ของ สโตบาอุส ซึ่งเป็นการรวบรวมคำคมจากนักเขียนชาวกรีกโบราณที่ตีพิมพ์ในศตวรรษที่ 5 ซัลวาตอร์ โรซาต้องการเพิ่มชื่อเสียงในฐานะจิตรกรผู้วาดภาพปรัชญา แทนที่จะเป็นภาพทิวทัศน์ซึ่งมีค่านิยมต่ำกว่าในลำดับคุณค่าของศิลปะ โรซาได้ตีพิมพ์ผลงานรวบรวมคำคมของเขาเองในชื่อ "Il Teatro della Politica" ในปี 1669 ซึ่งรวมถึงหัวข้อเกี่ยวกับคุณค่าของความเงียบด้วย
โรซาวาดภาพนี้ราวปี 1645 ให้กับ ฟิลิปโป นิคโคลินี ซึ่งเป็นเพื่อนสนิทของเขาในฟลอเรนซ์และเคยเป็นครูสอนพิเศษและข้ารับใช้ของโจวันนี คาร์โล เด เมดิชี ผู้อุปถัมภ์โรซา ภาพวาดชิ้นนี้เคยถูกมองว่าเป็นภาพเหมือนของศิลปินเอง เพราะมีข้อความจารึกอยู่ด้านหลัง แต่จากการศึกษาใหม่ พบว่าภาพนี้ไม่ได้สื่อถึงตัวศิลปิน แต่สื่อถึงปรัชญาแบบบุคลาธิษฐาน ภาพวาดนี้อาจถูกวาดขึ้นให้เป็นภาพคู่กับภาพวาด "กวีนิพนธ์" ในปี 1640 ซึ่งมีขนาด 116.2 x 94.6 เซนติเมตร (45.7 × 37.2 นิ้ว) ปัจจุบันจัดแสดงอยู่ที่ วิทยาลัยวาดส์เวิร์ธ แสดงให้เห็น ลูเครเซีย หญิงคนรักของโรซา ในฐานะบุคลาธิษฐานของกวีนิพนธ์ด้วยขนาดและองค์ประกอบที่คล้ายกันกับฉากหลังที่เรียบง่ายเช่นเดียวกัน ผลงานดังกล่าวยังเป็นของครอบครัวนิคโคลินีในฟลอเรนซ์จนกระทั่งถูกขายให้กับ เรเวอเรนด์จอห์น แซนฟอร์ด (1777–1855) ในทศวรรษ 1830 ต่อมาได้เข้าเป็นส่วนหนึ่งของคอลเล็กชันของ มาร์ควิสแห่งแลนส์ดาวน์ ที่ บ้านโบวูด ซึ่งอยู่ที่นั่นจนถึงปี 1955 (เมื่อบ้านส่วนใหญ่ที่ชำรุดทรุดโทรมถูกทุบทำลาย) และถูกขายให้กับ วิทยาลัยวาดส์เวิร์ธ ในปี 1956
"ปรัชญา" ถูกนำเสนอต่อหอศิลป์แห่งชาติ ในปี 1933 โดย เฮนรี เพ็ตตี-ฟิตซ์มอริส มาร์ควิสแห่งแลนส์ดาวน์ที่ 6 เพื่อระลึกถึงบิดาของเขา เฮนรี เพ็ตตี-ฟิตซ์มอริส มาร์ควิสแห่งแลนส์ดาวน์ที่ 5 ผู้ซึ่งเสียชีวิตในปี 1927
ภาพเหมือนตนเองอีกภาพหนึ่งของโรซาซึ่งมีอายุย้อนไปถึงราวปีป. 1645และแสดงอยู่ในพิพิธภัณฑ์ โบ-อาร์ตสตราสบูร์ก แสดงให้เห็นศิลปินมีเคราหนาและผมสีเข้ม ภาพอีกภาพหนึ่งซึ่งสร้างในปี ค.ศ. 1647 ถูกจัดแสดงในพิพิธภัณฑ์ศิลปะเมโทรโพลิทัน ก็มีเคราและผมยาวเช่นกัน ในขณะที่ภาพที่สามซึ่งสร้างในเมืองดีทรอยต์ซึ่งถูสร้างขึ้นประมาณป. 1650–1660มีลักษณะคล้ายกับภาพวาดของโรซาที่แต่งกายเป็นทหารในเมืองเซียนาราวปี ป. 1640–1649
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดยะลา พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดยะลา พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดยะลาทั้งจังหวัด
ขนคอสิงห์

"ขนคอสิงห์"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"ลิเบอร์ตี"ในสหรัฐอเมริกาในเดือนพฤศจิกายน ค.ศ. 1926 และตีพิมพ์ในนิตยสาร"นิตยสารสแตรนด์"ในสหราชอาณาจักรในเดือนธันวาคม ค.ศ. 1926 เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 เรื่องสั้นเรื่องนี้เป็นหนึ่งในเพียงสองเรื่องที่เล่าโดยโฮมส์แทนที่จะเป็นวัตสัน อีกเรื่องหนึ่งคือ "ทหารขี้ทูด" หมอวัตสันไม่ได้มีบทบาทในเรื่องสั้นทั้งสองเรื่อง
ประวัติการตีพิมพ์.
"ขนคอสิงห์" ตีพิมพ์ครั้งแรกในสหรัฐอเมริกาในนิตยสาร"ลิเบอร์ตี"ในเดือนพฤศจิกายน ค.ศ. 1926 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนธันวาคม ค.ศ. 1925 ในนิตยสาร"ลิเบอร์ตี"มีภาพวาดประกอบเนื้อเรื่อง 7 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 3 ภาพวาดโดยโฮเวิร์ด เค. เอคล็อก เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
สำเนาของต้นฉบับดั้งเดิมได้รับการตีพิมพ์ในปี ค.ศ. 1992 โดยห้องสมุดเวสมินสเตอร์และสมาคมเชอร์ล็อก โฮมส์แห่งลอนดอน
จินตนาการ (ภาพยนตร์)

จินตนาการ (; โรมาจิ: "Yaneura no Rajā"; #เปลี่ยนทาง) เป็นภาพยนตร์อนิเมะญี่ปุ่นแนวจินตนิมิตในปี พ.ศ. 2566 กำกับโดยโยชิยูกิ โมโมเซะ จากบทภาพยนตร์ที่เขียนโดยโยชิอากิ นิชิมูระซึ่งเป็นผู้อำนวยการผลิตภาพยนตร์ด้วย ภาพยนตร์ผลิตโดยสตูดิโอโพน็อก สร้างจากนวนิยายอังกฤษในปี พ.ศ. 2557 เรื่อง"ดิอิเมจิเนรี" (The Imaginary) ของเอ.เอฟ. แฮร์รอลด์ (A.F. Harrold) ภาพยนตร์เรื่องนี้เป็นภาพยนตร์อนิเมะขนาดยาวเรื่องแรกของสตูดิโอโพน็อกนับตั้งแต่หลังจากภาพยนตร์เรื่อง"แมรี่ผจญแดนแม่มด"ออกฉายในปี พ.ศ. 2560 นักพากย์เสียงภาษาญี่ปุ่น ได้แก่ โคโกโระ เทราดะ, ริโอะ ซูซูกิ, ซากูระ อันโด, ริอิซะ นากะ, ทากายูกิ ยามาดะ, อัตสึโกะ ทากาฮาตะ และอิซเซ โองาตะ เรื่องราวเกี่ยวกับรัดเจอร์ เด็กชายผู้เป็นตัวตนล่องหนในจินตนาการที่สร้างโดยเด็กหญิงชื่ออแมนด้า
"จินตนาการ"ผลิตด้วยแอนิเมชันวาดด้วยมือ เดิมมีกำหนดออกฉายระหว่างเดือนมิถุนายนและสิงหาคม พ.ศ. 2565 แต่เลื่อนกำหนดออกไปเนื่องจากความล่าช้าในการผลิต และออกฉายในภาพยนตร์ที่ประเทศญี่ปุ่นในวันที่ 15 ธันวาคม พ.ศ. 2566
อีซูซุ จีก้า

อีซูซุ จีก้า  เป็นรุ่นรถบรรทุกเพื่อการพาณิชย์ขนาดใหญ่ที่ผลิตและพัฒนาโดยอีซูซุมอเตอร์มาตั้งแต่ปี พ.ศ. 2537 นอกประเทศญี่ปุ่นเป็นที่รู้จักในชื่อ อีซูซุ ซี/อี ซีรีส์ เดิมที รถบรรทุกรุ่นนี้เคยใช้ชื่อว่า Isuzu Heavy-Duty Truck' ระหว่างปี พ.ศ. 2537–2559 ยังเคยมีการจำหน่ายในแถบอเมริกาใต้ภายใต้แบรนด์เชฟโรเลตในชื่อรุ่น เชฟโรเลต ซี/อี ซีรีส์ ด้วย
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
อัลฟาและโอเมกา

อัลฟา (alpha; Α หรือ α) และ โอเมกา (omega; Ω หรือ ω) เป็นตัวอักษรตัวแรกและตัวสุดท้ายของชุดตัวอักษรกรีก และเป็นพระสมญานามของของพระคริสต์และพระเจ้าในหนังสือวิวรณ์ ตัวอักษรคู่นี้ใช้เป็นสัญลักษณ์ของศาสนาคริสต์ และมักใช้ร่วมกับไม้กางเขน, Chi Rho หรือสัญลักษณ์ในศาสนาคริสต์อื่น ๆ อักษร A (a) และ Z (z) มีความคล้ายคลึงกับอัลฟาและโอเมกา
จุดกำเนิด.
บันทึกแรกที่เขียนถึงวลี "อัลฟาและโอเมกา" มาจากสำเนาต้นฉบับเก่าบางฉบับของพันธสัญญาใหม่ของศาสนาคริสต์
วลี "เราเป็นอัลฟาและโอเมกา" (ภาษากรีกคอยนี:) เป็นพระสมญานามของพระเยซูและพระบิดาในหนังสือวิวรณ์ (วรรค 1:8, 21:6 และ 22:13) ส่วนแรกของวลีนี้ ("เราเป็นอัลฟาและโอเมกา") พบในบทที่ 1 วรรค 8 และพบในทุกสำเนาต้นฉบับของหนังสือวิวรณ์ที่มีวรรค 1:8 หลายสำเนาต้นฉบับในยุคหลังซ้ำวลี "เราเป็นอัลฟาและโอเมกา" ในวรรค 1:11 ด้วย แต่ไม่ได้รับการสนับสนุนจากสำเนาต้นฉบับที่เก่าแก่ที่สุดส่วนใหญ่ อันได้แก่ Alexandrine, Sinaitic และ Codex Ephraemi Rescriptus ดังนั้นฉบับแปลสมัยใหม่บางฉบับจึงตัดออกไป นักวิชาการโรเบิร์ต ยัง (Robert Young) กล่าวถึง "เราเป็นอัลฟาและโอเมกา" ใน 1:11 ว่า "[สำเนาต้นฉบับ]เก่าที่สุดตัดออก"
การอ้างอิงที่คล้ายกันพบในอิสยาห์ 44 เมื่อพระเจ้าทรงตรัสว่าพระองค์เป็นเบื้องต้นและเบื้องปลาย ในที่อื่นในพันธสัญญาใหม่ พระเยซูทรงใช้วลี "เราเป็น" หลายครั้ง โดยเฉพาะในพระวรสารนักบุญยอห์น
คำอวยพรของปุโรหิต

คำอวยพรของปุโรหิต (ทับศัพท์ "birkat kohanim") หรือในวรรณกรรมรับบีเรียกว่า การชูมือ (ฮีบรู: "nesiat kapayim") การขึ้นสู่แท่น (ฮีบรู: "aliyah ledukhan") dukhenen (คำภาษายิดดิชจากคำภาษาฮีบรู "dukhan" – แท่น – เพราะการอวยพรมาจากแท่นยกพื้น) หรือ ducheningเป็นคำอธิษฐานภาษาฮีบรูที่สวดโดยปุโรหิต (นักบวชชาวฮีบรู เชื้อสายของอาโรน) ข้อความของคำอวยพรปรากฏในหนังสือกันดารวิถี 6:23–27
ตามที่ระบุในโทราห์ อาโรนอวยพรให้ประชาชน และพระยาห์เวห์ ทรงให้สัญญาว่า "พวกเขา (ปุโรหิต) จะประทับนามของเราเหนือคนอิสราเอล (ปุโรหิตจะอวยพรประชาชน) และเราจะอวยพรเขาทั้งหลาย"
แหล่งและข้อความในคัมภีร์ไบเบิล.
เลวีนิติ 9:22 และเฉลยธรรมบัญญัติ 10:8 และ 21:5 กล่าวถึงอาโรนหรือปุโรหิตคนอื่น ๆ อวยพรให้วงศ์วานอิสราเอล 
ข้อความที่ใช้อวยพรที่ระบุในกันดารวิถี 6:23 -27:
"พระยาห์เวห์ตรัสกับโมเสสว่า
"จงกล่าวกับอาโรนและบุตรทั้งหลายของเขาว่า ท่านทั้งหลายจงอวยพรคนอิสราเอล คือพูดกับเขาทั้งหลายว่า
'ขอพระยาห์เวห์ทรงอวยพรท่าน และพิทักษ์รักษาท่าน
ขอพระยาห์เวห์ทรงให้พระพักตร์ของพระองค์ทอแสงแก่ท่าน และทรงพระกรุณาท่าน
ขอพระยาห์เวห์เงยพระพักตร์ของพระองค์ต่อท่าน และประทานสวัสดิภาพแก่ท่าน'
"ดังนั้นแหละพวกเขาจะประทับนามของเราเหนือคนอิสราเอล และเราจะอวยพรเขาทั้งหลาย"
อัลมุสตันศิรที่ 1

อัลมุสตันศิร บิลลาฮ์  พระนามเต็ม: อะบู ญะอ์ฟัร อัลมุสตันศิร บิลลาฮ์ อัลมันศูร บิน มุฮัมมัด อัซซอฮิร (17 กุมภาพันธ์ ค.ศ. 1192 – 2 ธันวาคม ค.ศ. 1242) เป็นเคาะลีฟะฮ์แห่งราชวงศ์อับบาซียะฮ์ใน ค.ศ. 1226 ถึง 1242 โดยขึ้นครองราชย์ถัดจากเคาะลีฟะฮ์ อัซซอฮิรใน ค.ศ. 1226 และเป็นเคาะลีฟะฮ์องค์สุดท้ายที่ปกครองในแบกแดด
พระราชประวัติ.
อัลมุสตันศิรเสด็จพระราชสมภพที่แบกแดดใน ค.ศ. 1192 โดยเป็นพระราชโอรสในอะบูนัศร์ มุฮัมมัด (เคาะลีฟะฮ์ อัซซอฮิรในอนาคต) กับพระราชมารดาที่เป็นอุมมุลวะลัดชาวเติร์ก นาม Zahra พระนามเต็มของพระองค์คือ "มันศูร บิน มุฮัมมัด อัซซอฮิร" และมีกุนยะฮ์เป็น "อะบู ญะอ์ฟัร" ในช่วงที่พระองค์เสด็จพระราชสมภพ พระราชบิดาของพระองค์ยังเป็นเจ้าชาย เมื่อพระราชบิดาขึ้นครองราชย์ใน ค.ศ. 1225 พระองค์ลดภาษีในอิรัก และสร้างกองทัพที่แข็งแกร่งเพื่อต่อต้านการรุกราน หลังขึ้นครองราชpN 9 เดือน พระองค์สวรรคตในวันที่ 10 กรกฎาคม ค.ศ. 1226
หลังพระราชบิดาสวรรคตใน ค.ศ. 1226 พระองค์จึงขึ้นครองราชย์เป็นเคาะลีฟะฮ์อับบาซียะฮ์องค์ที่ 36 ที่แบกแดด อัลมุสตันศิรมีชื่อเสียงเป็นพิเศษในการก่อตั้งอัลมัดเราะซะฮ์ อัลมุสตันศิรียะฮ์ (ปัจจุบันเป็นส่วนหนึ่งของมหาวิทยาลัยอัลมุสตันศิรียะฮ์) ใน ค.ศ. 1227/32/34 มัดเราะซะฮ์ในขณะนั้นสอนวิชาต่าง ๆ มากมาย ทั้งการแพทย์ คณิตศาสตร์ วรรณคดี ไวยากรณ์ และอิสลามศึกษา โดยกลายเป็นศูนย์การศึกษาอิสลามที่โดดเด่นและอยู่ในระดับสูงที่แบกแดด 
 มัดเราะซะฮ์ในสมัยอับบาซียะฮ์ถูกใช้เป็นเครื่องมือสำคัญในการส่งเสริมเผยแพร่แนวมคิดศาสนาอิสลามและเป็นแนวทางในการขยายอุดมการณ์ศรัทธาแรงกล้าของผู้ก่อตั้ง
มุซ็อฟฟะรุดดีน เกิกเบอรี ผู้ปกครองอัรบีล ไม่มีทายาทเป็นผู้ชาย เกิกเบอรีจึงยกอัรบีลให้เป็นพินัยกรรมแก่เคาะลีฟะฮ์ อัลมุสตันศิร หลังเกิกเบอรีเสียชีวิตใน ค.ศ. 1233 นครอัรบีลจึงอยู่ภายใต้การควบคุมของอับบาซียะฮ์
อัลมุสตันศิรสวรรคตในวันที่ 5 ธันวาคม ค.ศ. 1242 อัลมุสตะอ์ศิมขึ้นครองราชย์เป็นเคาะลีฟะฮ์องค์ที่ 37 และเป็นองค์สุดท้ายของรัฐเคาะลีฟะฮ์อับบาซียะฮ์
สะพานมรณะ (เรื่องสั้น)

"สะพานมรณะ"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"นิตยสารสแตรนด์"ในสหราชอาณาจักรในเดือนกุมภาพันธ์และมีนาคม ค.ศ. 1922 และตีพิมพ์ในนิตยสาร"เฮิตส์อินเตอร์เนชันแนล"ในเดือนเดียวกัน เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 
ประวัติการตีพิมพ์.
"สะพานมรณะ" ตีพิมพ์ครั้งแรกในสหราชอาณาจักรใน"นิตยสารสแตรนด์" โดยแบ่งตีพิมพ์เป็น 2 ตอนในเดือนกุมภาพันธ์และมีนาคม ค.ศ. 1922 และตีพิมพ์ในสหรัฐอเมริกาในนิตยสาร"เฮิตส์อินเตอร์เนชันแนล"ในเดือนเดียวกัน ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยอัลเฟรด กิลเบิร์ต ในนิตยสาร"ฮิตส์อินเตอร์เนชันแนล" มีภาพวาดประกอบเนื้อเรื่อง 6 ภาพวาดโดยจี. แพตทริก เนลสัน เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
ราชวงศ์เกาฑิณยะ

ราชวงศ์เกาฑิณยะ (อักษรโรมัน: Kaundinya Dynasty; เรียจฺตระกูลเกาฑิณยะ) หรือ ราชวงศ์เกาฑิณยะ-จันทรวงศ์ สถาปนาโดย พระเจ้าเกาฑิณยะ พระมหากษัตริย์แห่งเจนละตามหลักฐานพบว่าต้นวงศ์ของพระองค์ทรงสืบสายราชวงศ์มาจาก พราหมณ์เกาฑิณยะ และ พระนางโสมา ทรงร่วมกันก่อตั้งราชวงศ์เกาฑิณยะ-จันทรวงศ์ของกัมพูชา ในราวคริสตศตวรรษที่ 1 พราหมณ์เกาฑิณยะเป็นบรรพบุรุษของชาวฟูนันมีต้นกำเนิดในอินเดียตอนใต้ 
ราชวงศ์นี้ได้ปกครองอาณาจักรฟูนัน โดยเฉพาะช่วงการครองราชย์ของพระเจ้าเกาฑิณยะชัยวรมันที่ 3 แห่งราชวงศ์เกาฑิณยะ-จันทรวงศ์ พระองค์สามารถขยายดินแดน นำไปสู่การเจริญรุ่งเรืองถึงขีดสุดของอาณาจักรฟูนัน ต่อมามีการขยายดินแดนของอาณาจักรเจนละเข้าไปครอบคลุมจรดดินแดนของฟูนันเดิมทั้งหมด โดยการโจมตีของราชวงศ์กัมโพชแห่งเจนละ เป็นสาเหตุการล่มสลายของอาณาจักรฟูนัน ทำให้เกิดการรวมกันของอาณาจักรเจนละและอาณาจักรฟูนัน
จนกระทั่งอาณาจักรเจนละได้แตกออกเป็นสองอาณาจักรคือเจนละน้ำปกครองโดยราชวงศ์เกาฑิณยะ-จันทรวงศ์ และเจนละบกปกครองโดยราชวงศ์กัมโพช-สุริยวงศ์ ต่อมาราชวงศ์เกาฑิณยะได้ล่มสลายลงเมื่อพระเจ้าชัยวรมันที่ 6 เชื้อพระวงศ์พระองค์หนึ่งของราชวงศ์กัมโพช-สุริยวงศ์ ทรงแย่งชิงราชสมบัติจาก
คนเหล็ก ซีโร่

เทอร์มิเนเตอร์ ซีโร่  เดิมรู้จักกันในชื่อ เทอร์มิเนเตอร์: ดิ แอนิเม ซีรีส์  เป็นซีรีส์อนิเมะแนวบันเทิงคดีแนววิทยาศาสตร์และแอ็กชันพัฒนาโดยแมตต์สัน ทอมลิน และมีฉากอยู่ในจักรวาลของ "เทอร์มิเนเตอร์" ความยาว 8 ตอนนี้ผลิตขึ้นสำหรับ เน็ตฟลิกซ์ โดยสตูดิโอแอนิเมชัน โปรดักชัน ไอ.จี และ Skydance Television ภายใต้การกำกับของมาซาชิ คุโดะ ฉายเมื่อวันที่ 29 สิงหาคม พ.ศ. 2567 บน เน็ตฟลิกซ์
เรื่องย่อ.
ที่ประเทศญี่ปุ่น มัลคอล์ม ลี กำลังพัฒนาระบบ AI อีกตัวที่ตั้งใจจะแข่งขันกับสกายเน็ต ขณะที่วันพิพากษากำลังใกล้เข้ามาในปี พ.ศ. 2540 ลีและลูกสามคนของเขาถูกตามล่าโดยนักฆ่าหุ่นยนต์ที่เขาไม่รู้จัก และมีทหารลึกลับจากปี พ.ศ. 2565 ถูกส่งมาเพื่อปกป้องเขา
 นักฆ่าไซเบอร์เนติกส์ที่ถูกส่งย้อนเวลากลับมาเพื่อกำจัด มัลคอล์ม ลี
 นักวิทยาศาสตร์ที่พัฒนา เอไอ ซึ่งเป็นคู่แข่งกับ สกายเน็ต
 ทหารของฝ่ายต่อต้านที่ถูกส่งมาจากปี 2022 เพื่อปกป้องมัลคอล์มและลูก ๆ ของเขาจาก เทอร์มิเนเตอร์ และป้องกันการเปิดตัวของ โคโคโระ
 เอไอที่พัฒนาโดยมัลคอล์ม ลี ซึ่งเป็นคำตอบของญี่ปุ่นสำหรับ สกายเน็ต
 ผู้นำทางจิตวิญญาณและปรัชญาของกลุ่มต่อต้าน
การผลิต.
ซีรีส์อนิเมะเรื่องนี้มีที่ตั้งอยู่ในจักรวาลของ "เทอร์มิเนเตอร์" ได้รับการประกาศครั้งแรกในเดือนกุมภาพันธ์ พ.ศ. 2564 อนิเมะนี้ผลิตสำหรับ เน็ตฟลิกซ์ โดยสตูดิโอแอนิเมชัน โปรดักชัน ไอ.จี และ Skydance Television นำโดยผู้จัดรายการ แมตต์สัน ทอมลิน และผู้กำกับ มาซาชิ คุโดะ รายการนี้พัฒนาเพิ่มเติมภายใต้ชื่อเรื่องชั่วคราวว่า "Terminator: The Anime Series" ตามที่ เน็ตฟลิกซ์ เปิดเผยในงาน "Geeked Week ปี 2023" โดยได้ประกาศเนื้อเรื่องว่าจะติดตามตัวละครใหม่ในปี พ.ศ. 2540
ทอมลินได้กล่าวว่าซีรีส์นี้ถือว่าภาพยนตร์ก่อนหน้านี้ทั้งหมดเป็นผลงานดั้งเดิม และ โปรดักชัน ไอ.จี ได้ขอให้มีองค์ประกอบของญี่ปุ่นอยู่ในซีรีส์ด้วย จึงมีการตัดสินใจคือให้เรื่องราวเกิดขึ้นในญี่ปุ่น ซึ่งห้ามใช้ปืนเป็นอาวุธในซีรีส์
การคัดเลือกนักพากย์.
ภายในเดือนมิถุนายน พ.ศ. 2567 ทิโมธี โอลิแฟนท์ได้รับเลือกให้พากย์เสียงเป็น เทอร์มิเนเตอร์ สำหรับซีรีส์นี้
การเผยแพร่.
ซีรีส์นี้มีกำหนดฉายทั้งหมดแปดตอน และจะออกฉายวันที่ 29 สิงหาคม พ.ศ. 2567
พระครูอาภัสศีลคุณ (ทวี อาภสฺสโร)

พระครูอาภัสศีลคุณ (ทวี อาภสฺสโร) นิยมเรียกว่า "“หลวงพ่อทวี”" หรือ "พระปลัดทวี วัดบ้านกร่าง" เป็นพระสงฆ์ชาวไทย อดีตผู้ปฏิบัติหน้าที่แทนเจ้าคณะอำเภอศรีประจันต์ อดีตผู้รักษาการแทนเจ้าคณะอำเภอศรีประจันต์ อดีตรองเจ้าคณะอำเภอศรีประจันต์ และอดีตเจ้าอาวาสวัดบ้านกร่าง ตำบลบ้านกร่าง อำเภอศรีประจันต์ จังหวัดสุพรรณบุรี
ประวัติ.
ชาติภูมิ.
ชื่อ ทวี นามสกุล แป้นสุวรรณ ชาตะ วันที่ 5 ธันวาคม พ.ศ. 2459 (วันอังคาร ขึ้น 11 ค่ำ เดือนอ้าย ปีมะโรง) ณ บ้านดอนไร่ ตำบลหนองสะเดา อำเภอนางบวช เมืองสุพรรณบุรี (ปัจจุบันคือ อำเภอสามชุก จังหวัดสุพรรณบุรี)
เป็นบุตรคนที่ 8 ในจำนวน 9 คน ของนายเหม นามสกุล แป้นสุวรรณ กับ นางสมบุญ นามสกุล สุนทรวิภาต (เป็นตระกูลเจ้าเมืองสุพรรณบุรี) ครอบครัวประกอบอาชีพเกษตรกร
มีศักดิ์เป็นหลานชายของพระมุ่ย พุทฺธรกฺขิโต (ภายหลังได้รับพระราชทานสมณศักดิ์เป็น พระครูสุวรรณวุฒาจารย์ เจ้าอาวาสวัดดอนไร่) โดยเป็นญาติทางฝ่ายบิดา
และมีศักดิ์เป็นหลานชายของพระทวน คงฺคสุวณฺโณ (ภายหลังเป็น พระอุปัชฌาย์ทวน เจ้าอาวาสวัดบ้านกร่าง) โดยเป็นญาติทางฝ่ายมารดา (พระอุปัชฌาย์ทวนเป็นน้องชายของมารดา)
วัยเยาว์.
วัยเยาว์ ได้รับการศึกษาเบื้องต้นที่วัดดอนไร่ ตำบลหนองสะเดา อำเภอนางบวช จังหวัดสุพรรณบุรี ในสมัยพระมุ่ย พุทฺธรกฺขิโต เป็นผู้รักษาการแทนเจ้าอาวาส
อุปสมบท.
วันที่ 26 พฤษภาคม พ.ศ. 2479 (วันอังคาร ขึ้น 6 ค่ำ เดือน 7 ปีชวด) บรรพชาและอุปสมบท ณ พัทธสีมาวัดหนองกระทุ่ม ตำบลหนองสะเดา อำเภอนางบวช (ปัจจุบันคือ อำเภอสามชุก) จังหวัดสุพรรณบุรี โดย
พระมหาเผื่อน สุเมโธ เจ้าคณะแขวงอำเภอนางบวช เจ้าอาวาสวัดวังหิน อำเภอนางบวช จังหวัดสุพรรณบุรี (ภายหลังได้รับพระราชทานสมณศักดิ์เป็น พระครูโกมุทสมานคุณ) เป็นพระอุปัชฌาย์
เจ้าอธิการมุ่ย พุทฺธรกฺขิโต เจ้าคณะหมวดตำบลหนองสะเดา เจ้าอาวาสวัดดอนไร่ อำเภอนางบวช จังหวัดสุพรรณบุรี (ภายหลังได้รับพระราชทานสมณศักดิ์เป็น พระครูสุวรรณวุฒาจารย์) เป็นพระกรรมวาจาจารย์
พระทอง โสภโณ วัดวังหิน (ภายหลังมีสมณศักดิ์เป็น พระมหาทอง วัดคลองขอม, วัดทุ่งสามัคคีธรรม) เป็นพระอนุสาวนาจารย์
ได้รับฉายาทางพระพุทธศาสนาว่า "อาภสฺสโร" [อา - พัด - สะ - โร]
อุปสมบทแล้วจำวัดอยู่ที่วัดดอนไร่ ในสมัยเจ้าอธิการมุ่ยเป็นเจ้าอาวาส จวบจนใกล้เข้าพรรษาจึงย้ายมาจำพรรษาอยู่ที่วัดบ้านกร่าง อำเภอศรีประจันต์ จังหวัดสุพรรณบุรี อันเป็นภูมิลำเนาข้างโยมมารดา ตั้งแต่วันที่ 25 มิถุนายน พ.ศ. 2479 ในสมัยพระอธิการกลุ่ม และพระเมธีธรรมสาร (ไสว ธมฺมสาโร) เป็นเจ้าอาวาส ตามลำดับ กระทั่งได้รับแต่งตั้งเป็นเจ้าอาวาสวัดบ้านกร่าง จวบจนมรณภาพ
อาพาธ และมรณภาพ.
พระครูอาภัสศีลคุณ อาพาธเรื้อรังด้วยโรคระบบทางเดินหายใจมาเป็นเวลานาน กระทั่งล้มป่วยหนักและถึงแก่มรณภาพด้วยโรคดังกล่าว ณ โรงพยาบาลรามาธิบดี กรุงเทพมหานคร วันที่ 1 มีนาคม พ.ศ. 2533 สิริอายุ 73 ปี 2 เดือน 24 วัน อุปสมบทได้ 54 พรรษา
ฟังก์ชันต่อเนื่องแบบสมมาตร

ในคณิตศาสตร์ ฟังก์ชัน <math>f: \mathbb{R} \to \mathbb{R} </math> จะต่อเนื่องแบบสมมาตรที่จุด "x" ถ้า
<math>\lim_{h\to 0} f(x+h)-f(x-h) = 0</math>
นิยามของภาวะต่อเนื่องบ่งบอกภาวะต่อเนื่องแบบสมมาตร แต่บทกลับไม่จำเป็นที่จะเป็นจริงดังตัวอย่าง ฟังก์ชัน <math>x^{-2}</math> ต่อเนื่องแบบสมมาตรที่ <math>x=0</math> แต่ไม่ต่อเนื่อง
อีกทั้งการหาค่าอนุพันธ์สมมาตรได้บ่งบอกภาวะต่อเนื่องแบบสมมาตร แต่บทกลับไม่จำเป็นที่จะเป็นจริง เหมือนกับที่ภาวะต่อเนื่องไม่ได้บ่งบอกว่าจะหาอนุพันธ์ได้
เซตของฟังชันต่อเนื่องแบบสมมาตร ด้วยการคูณเชิงสเกลลาร์ สามารถแสดงได้ว่ามีโครงสร้างของปริภูมิเวกเตอร์ทั่วถึง <math>\mathbb{R}</math> คล้าย ๆ กับฟังก์ชันต่อเนื่องซึ่งก่อให้เกิดปริภูมิย่อยเชิงเส้นภายในนั้น
มิสแกรนด์อินเดีย

ลำดับเวลาของผู้ได้รับใบอนุญาตมิสแกรนด์อินเดีย
มิสแกรนด์อินเดีย  เป็นการประกวดนางงามระดับชาติของอินเดียก่อตั้งในปี 2023 โดย Glamanand Group ในนิวเดลี ผู้ชนะจะได้เป็นตัวแทนประเทศไปประกวดในเวทีมิสแกรนด์อินเตอร์เนชันแนล
ก่อนปี 2023 ตัวแทนประเทศอินเดียในการประกวดมิสแกรนด์อินเตอร์เนชันแนล มักจะถูกคัดเลือกผ่านการประกวดตามเวทีการประกวดระดับประเทศ หรือการแต่งตั้งโดยตรง ซึ่งรวมถึงการประกวดอินเดียนปริ๊นเซส (2013-2014), เฟมินา มิสอินเดีย (2015-2019, 2021) และ Glamanand Supermodel India (2020, 2022)
นับตั้งแต่การเข้าร่วมครั้งแรกในปี 2013 ตัวแทนชาวอินเดียได้ตำแหน่งในการประกวดมิสแกรนด์อินเตอร์เนชันแนล ถึง 5 ครั้ง โดยตำแหน่งสูงสุดคือ รองชนะเลิศอันดับหนึ่งและชนะเลิศอันดับสอง ซึ่งได้รับโดย มีนากษี โชธารี และ วาร์ติกา สิงห์ ในปี 2018 และ 2015 ตามลำดับ
ประวัติ.
อินเดียเข้าร่วมการประกวดมิสแกรนด์อินเตอร์เนชันแนลอย่างต่อเนื่องตั้งแต่ปี 2013 ตั้งแต่ปี 2013 ถึง 2014 สิทธิในการส่งตัวแทนจากประเทศอินเดียไปประกวดนั้น อยู่ภายใต้การดูแลของผู้จัดการประกวดอินเดียนปริ๊นเซส ซึ่งบริหารโดยกลุ่มสถาบัน Atharva หนึ่งในผู้เข้ารอบสุดท้าย จะได้เป็นตัวแทนประเทศอินเดียเข้าร่วมการประกวดมิสแกรนด์อินเตอร์เนชันแนล ในปี 2015 บริษัทเดอะ ไทมส์ กรุ๊ป ซึ่งเป็นผู้จัดการประกวดเฟมินา มิสอินเดีย ได้รับสิทธิ์ในการจัดการประกวด ในช่วงระหว่างปี 2013 ถึงปี 2022 ประเทศอินเดียได้ส่งผู้เข้าประกวดมิสแกรนด์อินเตอร์เนชันแนล โดยคัดเลือกมาจากผู้ที่ได้รับตำแหน่งในเวทีการประกวดเฟมินา มิสอินเดีย ต่อมา สิทธิ์ได้ถูกมอบให้กับกลุ่มบริษัท Glamanand ซึ่งนำไปสู่การจัดการประกวดมิสแกรนด์อินเดียขึ้นเป็นการประกวดที่แยกออกจากกันในปี 2023
การแข่งขันระดับนานาชาติ.
ต่อไปนี้เป็นรายชื่อตัวแทนชาวอินเดียของมิสแกรนด์อินเตอร์เนชั่นแนล.
สัญลักษณ์สี#เปลี่ยนทาง
หญิงคลุมหน้า

"หญิงคลุมหน้า"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"ลิเบอร์ตี"ในสหรัฐอเมริกาในเดือนมกราคม ค.ศ. 1927 และตีพิมพ์ในนิตยสาร"นิตยสารสแตรนด์"ในสหราชอาณาจักรในเดือนกุมภาพันธ์ ค.ศ. 1927 เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 
ประวัติการตีพิมพ์.
"หญิงคลุมหน้า" ตีพิมพ์ครั้งแรกในสหรัฐอเมริกาในนิตยสาร"ลิเบอร์ตี"ในเดือนมกราคม ค.ศ. 1927 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนกุมภาพันธ์ ค.ศ. 1927 ในนิตยสาร"ลิเบอร์ตี"มีภาพวาดประกอบเนื้อเรื่อง 4 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 3 ภาพวาดโดยแฟรงก์ ไวลส์ เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927